b'\n_START_ARTICLE_\nTelevrina\n_START_PARAGRAPH_\nTelevrina je vrh grebena Osor\xc5\xa1\xc4\x87ica na otoku Lo\xc5\xa1inj (Hrva\xc5\xa1ka)._NEWLINE_Osor\xc5\xa1\xc4\x87ica je okoli 10\xc2\xa0km dolg greben na zahodni strani severnega dela otoka Lo\xc5\xa1inj. Najvi\xc5\xa1jo to\xc4\x8dko dose\xc5\xbee Osor\xc5\xa1\xc4\x87ica z vrhom Televrina, ki je z vi\xc5\xa1ino 588 m hkrati tudi najvi\xc5\xa1ji vrh cre\xc5\xa1ko-lo\xc5\xa1injskega arhipelaga. _NEWLINE_Z vrha je lep razgled na vzhodno obalo Istre vse do Pulja ter na otoke Cres, Unije in Lo\xc5\xa1inj. Nekajkrat letno, navadno pozimi po izbolj\xc5\xa1anju vremena, se z vrha vidi celo Julijske Alpe s Triglavom.'